Vores vært, Julie, var allerede på banen inden vi kom til Amsterdam, med hjælp til sightseeing, parkering og andre praktiske ting. Så vi var helt trygge ved ankomsten til lejligheden, hvor Julie tog imod os og hjalp med bagage og kørsel til parkeringsplads. Endvidere tog hun kontakt til os et par gange under opholdet, for at høre om alt var ok. Lejligheden var som lovet lys og indbydende og Julie selv viste os rundt og forklarede, hvordan de praktiske ting, som vaskemaskine, komfur, varme osv. fungerede. Vi har ikke manglet noget under vores ophold. Vi havde endda eget transportmiddel med i lejen, to cykler, som var til vores rådighed.